**Podaci vezani uz oglas za prijam u službu na određeno vrijeme (privremeni poslovi u trajanju od 6 mjeseci), uz probni rad od 2 mjeseca, na radno mjesto VIŠI STRUČNI SURADNIK 2 ZA PRAVNE POSLOVE UZ LEGALIZACIJU I KOMUNALNI DOPRINOS (1 izvršitelj/ica) u Grad Rijeku – Odjel gradske uprave za komunalni sustav – Direkciju plana, razvoja i gradnje.**

**Oglas je objavljen na Hrvatskom zavodu za zapošljavanje dana 03.11.2017. godine.**

**Rok za podnošenje prijava na oglas je do 13.11.2017. godine**

**Opis poslova radnog mjesta:**

* rad na pravnim poslovima naknade i komunalnog doprinosa za zadržavanje nezakonito izgrađene zgrade
* izrada i sastavljanje ugovora i drugih pravnih akata proizašlih iz rješenja
* priprema u pravnom dijelu odluka i materijala iz područja komunalne djelatnosti i gradnje
* pravno rješavanje i obrada prijedloga stranaka u postupcima uključivo žalbe na izdana rješenja
* sudjelovanje u postupcima javne nabave iz područja djelatnosti Direkcije
* suradnja i koordinacija odvjetničkih ureda iz područja djelatnosti direkcije
* imovinsko-pravni poslovi iz područja djelatnosti Direkcije
* sastavljanje i provedba akata preko e-pisarnice i e-ureda
* obavljanje drugih poslova po nalogu voditelja-ravnatelja Direkcije i pročelnika

**Osnovna bruto plaća: 7.263,30 kn**

**Stručni uvjeti:**

* magistar struke ili stručni specijalist pravne struke
* najmanje jedna godina radnog iskustva na odgovarajućim poslovima
* položen državni stručni ispit
* poznavanje rada na računalu

Natjecati se mogu i kandidati koji su prema ranijim propisima stekli visoku stručnu spremu odgovarajuće struke. Pored stručnih uvjeta za prijam u službu, kandidati moraju ispunjavati opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08 i 61/11 – dalje u tekstu: Zakon): punoljetnost, zdravstvena sposobnost za obavljanje poslova radnog mjesta na koje se osoba prima te hrvatsko državljanstvo.

U službu ne mogu biti primljene osobe za koje postoje zapreke iz članaka 15. i 16. Zakona.

Na oglas se mogu javiti osobe oba spola.

Natjecati se mogu i kandidati koji nemaju položen državni stručni ispit uz obvezu polaganja ispita u zakonskom roku.

Ako kandidat ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Kandidati koji ostvaruju pravo prednosti pri zapošljavanju dokazuju to izvornikom rješenja ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.) .

Kandidati su uz prijavu obvezni priložiti:

* životopis,
* dokaz o stručnoj spremi (presliku diplome),
* dokaz o hrvatskom državljanstvu (presliku domovnice ili osobne iskaznice),
* presliku svjedodžbe o položenom državnom stručnom ispitu (ukoliko kandidati imaju položen državni stručni ispit),
* dokaz o ukupnom radnom iskustvu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje),
* dokaz o radnom iskustvu ostvarenom na odgovarajućim poslovima u trajanju od najmanje jedne godine, koji sadrži vrstu poslova koju je kandidat obavljao, vrstu stručne spreme tih poslova i razdoblje u kojem je obavljao te poslove (preslika ugovora, rješenja ili potvrde poslodavca), a koje je evidentirano u radnoj knjižici i/ili elektroničkom zapisu Hrvatskog zavoda za mirovinsko osiguranje,
* uvjerenje da se protiv kandidata ne vodi kazneni postupak (ne starije od tri mjeseca),
* vlastoručno potpisanu izjavu da za prijam u službu ne postoje zapreke iz članka 15. i 16. Zakona (izjavu nije potrebno ovjeravati).

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

Prijave na oglas podnose se u roku od 8 dana od dana objave oglasa na adresu: Grad Rijeka, Direkcija za opće i kadrovske poslove – 51000 Rijeka, Trpimirova 2/IV. Prijave se mogu dostaviti i u Pisarnicu Grada Rijeke, Titov trg 3 ili Trpimirova 2/II.

Urednom prijavom smatra se prijava koja sadrži sve podatke i priloge navedene u ovom oglasu. Osoba koja ne podnese pravodobnu i urednu prijavu ili za koju se utvrdi da ne ispunjava formalne uvjete iz ovog oglasa, ne smatra se kandidatom prijavljenim na oglas i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz oglasa, dostavit će se pisana obavijest.

O rezultatima oglasa kandidati će biti obaviješteni u zakonskom roku.

**Prethodna provjera znanja i sposobnosti kandidata** obuhvaća pisano testiranje i intervju. Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatrat će se da je povukao prijavu na oglas. Najmanje pet dana prije održavanja prethodne provjere znanja i sposobnosti, na web stranici i oglasnim pločama Grada Rijeke (Titov trg 3 i Trpimirova 2/II) objavit će se vrijeme održavanja prethodne provjere znanja kandidata kao i lista kandidata koji ispunjavaju formalne uvjete iz oglasa i koji se pozivaju na pisano testiranje.

Na istoj web stranici i oglasnim pločama objavit će se i lista kandidata s kojima će se održati intervju. Intervju se provodi samo s kandidatima koji su ostvarili najmanje 50% bodova iz pisanog testiranja.

**Područje pisanog testiranja**: upravna tijela Grada Rijeke, komunalno gospodarstvo, komunalni doprinos, postupanje s nezakonito izgrađenim zgradama.

**Pravni i drugi izvori za pripremanje kandidata za testiranje:**

* Zakon o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 –pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15)
* Zakon o postupanju s nezakonito izgrađenim zgradama („Narodne novine“ broj 86/12, 143/13 i 65/17)
* Odluka o komunalnom doprinosu („Službene novine Primorsko-goranske županije“ broj 32/04, 6/08 i 29/09 i „Službene novine Grada Rijeke“ broj 4/15)
* Odluka o ustrojstvu upravnih tijela Grada Rijeke, („Službene novine Primorsko-goranske županije“ broj 46/12 i „Službene novine Grada Rijeke“ broj 13/15, 2/17 i 3/17)

|  |  |  |
| --- | --- | --- |
| KLASA : 112-03/17-01/18 |  | **Pročelnica** |
| URBROJ: 2170/01-09-22-17-3 |  |  |
| Rijeka, 03. studeni 2017 g. |  | **Irena Miličević** |